SAPINDACEAE NOVAE PHILIPPINENSES 
Auctore L. RADLKOFER 
LEPISANTHES ACUTISSIMA Radlk. sp. nov. 
Frutex mediocris, glaber, cauliflorus; trunci ramique flaves- 
centi-cani, teretes, lenticelloso-punctati; folia paripinnata, 2- 
vel 3-juga, petiolo tereti elongato striato; foliola lanceolato- 
oblonga, in acumen elongatum acutissimun sensim attenuata, basi 
inaequaliter obtusata (latere exteriore paullulo latiore longiore- 
que) petiolulis breviusculis subcylindricis hirtellis insidentia, 
chartacea, nervis lateralibus remotiusculis procurvis, flavo- 
viridia, utrinque opaca, praeter nervum medianum subtus pilis 
brevibus laxe adspersum glabra, glandulis praesertim supra pro- 
funde immersis ornata, epidermide paginae inferioris sparsim 
(plerumque in cellulis geminatis) crystallorum concretiones 
parvas gerente ; thyrsi ad trunci basin (10 cm supra solum) pauci 
fasciculati, breviusculi, dense cincinnigeri; flores mediocres; 
sepala flavide tomentosa, intus glabra; petala 5, lanceolata, un- 
guiculata, dorso praeter marginem sericeo-tomentosa, intus 
glabra et supra unguem squama brevi biloba deflexa glabriuscula 
aucta; discus regularis, tomentellus; stamina 8, apice pilosa, 
antherae glabriusculae; germen trigono-ovatum, triloculare, 
dense flavo-tomentosum, in stylum apice glabrum attenuatum, 
loculis intus infra gemmularum insertiones dense pilosis; fructus 
(non suppetebat). 
Frutex 1-2 m altus, truncis digitum crassis. Rami foliati 
4-5 mm crassi. Folia petiolo 10-12 cm longo adjecto ad 45 cm 
longa; foliola superiora cum petiolulis 5 mm longis ad 30 cm 
longa, 8.5 cm lata, inferiora fere dimidio minora. Thyrsi 4 cm 
longi. Flores 5 mm longi, albi. 
In Philippinarum insula Palawan: Merrill n. 9564! (ad lacum 
Manguao, alt. 80 m, m. Mai 1913, fl.; comm. ex Hb. Manil.). 
Obs. Inter species floribus regularibus germineque 3-loculari 
praeditas excellens inflorescentiis ad trunci basin erumpentibus 
discoque tomentello. 
LEPISANTHES MACROCARPA Radlk. sp. nov. 
Frutex mediocris; folia paripinnata, 4-juga, petiolo tereti 
breviter sufferrugineo-tomentoso; foliola inferiora ovata, supe- 
657 
